Sauebrevet

Sauebrevet (færøysk: Seyðabrævið) er Færøyenes eldste dokument.Om Fårbrevet - Seyðabrævið ; samfundet-sverige-faroarna.se Hertug Håkon Magnusson stadfestet Sauebrevet som retterbot (tilleggslov) til Magnus Lagabøtes landslov den 28. juni 1298.Seyðabrævið 1298 - Kongsbókin; Landsskjalasavnið Som navnet antyder, handler dokumentet i hovedsak om de særegne forholdene i landbruket på Færøyene.Færøerne; danmarkshistorien.dk

Hertug Håkon skriver i et følgebrev til Sauebrevet at han har bedt biskop Erlend av Færøyene og lagmann Sigurd på Shetland om å gjøre forarbeidet til retterboten.

Utover at Sauebrevet beskriver datidens samfunn på Færøyene, er det også en viktig kilde til forståelse av middelalderens betalingssystemer. Mange av Sauebrevets bestemmelser har vært gjeldende helt opp til moderne tid. I motsetning til Færøyingesagaen, som ble skrevet på Island, er Sauebrevet sannsynligvis skrevet på Færøyene og beskriver bedre datidens færøyske samfunn. Dessuten ser man i Sauebrevet, som er skrevet på norrønt, at det oldfærøyske språket allerede skiller seg noe fra norrønt med særegne færøyske begreper.

Det eksisterer i dag to avskrifter av Sauebrevet, det ene oppbevares i nasjonalarkivet i Tórshavn, og det andre på Universitetsbiblioteket i Lund i Sverige.

Sauebrevets 16 paragrafer
Sauebrevets 16 paragrafer omhandler:
 Regler om at saueeieren skal bevise eierskapet før slakting 
 Om å gå på en fremmed mark 
 Hvis en sau er på fremmed mark 
 Om hvordan ville sauer skal temmes 
 Om å merke sauene. Presisering av at endring av den første merkingen betraktes som tyveri
 Om aggressive gjetehunder, erstatningsplikt og om antall sauer på en mark 
 Om hvor lang fristen er ved en advarsel fra myndighetene 
 Om plikten til å anmelde inntrengning på fremmed mark 
 Om å temme ville sauer – andre del 
 Om å forpakte land 
 Om uønskede gjester og fattiges rett
 Om vitner
 Om bevertningsutgifter 
 Om etablering og bosetningsrett 
 Om fordelingen av hvalkjøtt
 Om drivgods

 Referanser 

 Litteratur 

 Eksterne lenker 

 Vitan: Seyðabrævið; Kringvarp Føroya

Kategori:Færøysk litteratur
Kategori:Portal:Færøyene/artikler
Kategori:Færøyenes historie